open-index/open-wikipedia-markdown huggingface dataset:
Ισαβέλλα των Έστε

Η **Ισαβέλλα των Έστε** ή **Ιζαμπέλλα ντ'Έστε** (ιταλ. *Isabella d' Este*, 19 Μαΐου 1474 - 13 Φεβρουαρίου 1539) του Οίκου των Έστε ήταν σύζυγος του Μαρκησίου της Μάντοβας και μία από τις ηγετικές γυναίκες της Ιταλικής Αναγέννησης, καθώς ήταν σημαίνουσα πολιτιστική και πολιτική μορφή. Ήταν προστάτης των Τεχνών και επίσης κορυφαία στη μόδα: το νεωτεριστικό στυλ ένδυσής της το αντέγραφαν γυναίκες σε όλη την Ιταλία και τη γαλλική Αυλή. Ο ποιητής Αριόστο την ονόμασε "ελεύθερη και μεγαλόψυχη Ισαβέλλα" και ο συγγραφέας Ματτέο Μπανντέλλο την περιέγραψε ως "υπερέχουσα μεταξύ των γυναικών". Ο διπλωμάτης Νικκολό ντα Κορρέτζο πήγε πιο πέρα, χαιρετίζοντάς την ως "την πρώτη κυρία του κόσμου".

Υπηρέτησε ως ηγεμόνας της Μάντοβας κατά την απουσία του ανδρός της Φραγκίσκου Β΄ Γκοντζάγκα, Μαρκησίου της Μάντοβας, και κατά την ανηλικιότητα του γιου της Φρειδερίκου Β΄. Το 1500 συνάντησε τον Λουδοβίκο ΙΒ΄ της Γαλλίας στο Μιλάνο σε διπλωματική αποστολή για να τον πείσει να μην στείλει στρατό εναντίον της Μάντοβας.

Ήταν μία παραγωγική συγγραφέας επιστολών και διατήρησε αλληλογραφία σε όλη τη ζωή της με την αδελφή του συζύγου της Ελισάβετ Γκοντζάγκα. Η Λουκρητία Βοργία ήταν σύζυγος του αδελφού της Αλφόνσου Α΄ των Έστε και έγινε ερωμένη τού ανδρός της Φραγκίσκου Β΄. Η Ισαβέλλα περιγράφεται ως ελκυστική, αν και λίγο παχουλή· είχε ζωηρά μάτια και "ζωντανή χάρη".

## Βιογραφία
Η Ισαβέλλα μεγάλωσε σε μία καλλιεργημένη οικογένεια στην πόλη-κράτος της Φερράρας. Έλαβε επιμελημένη, κλασική παιδεία και ως κορίτσι συνάντησε πολλούς διάσημους ανθρωπιστές, λόγιους και καλλιτέχνες. Λόγω της τεράστιας αλληλογραφίας που διασώθηκε μεταξύ αυτής και των συγγενών και φίλων της, η ζωή της είναι ασυνήθιστα τεκμηριωμένη. Γεννήθηκε στη Φερράρα ως κόρη του Έρκολε Α΄ των Έστε, Δούκα της Φερράρα, και της Ελεονώρας των Ιβρέα-Τραστάμαρα, κόρης του Φερδινάνδου Α΄ της Νάπολης.

Το επόμενο έτος 1475 γεννήθηκε η αδελφή της Βεατρίκη, το 1476 ο Αλφόνσος Α΄ και το 1477 ο Φερδινάνδος, το 1479 ο Ιππόλυτος Α΄ και το 1480 ο Σιγισμούνδος των Έστε. Από όλα τα τέκνα, η Ισαβέλλα εθεωρείτο η πιο ευνοούμενη.

Το έτος που γεννήθηκε ο Φερδινάνδος, η Ισαβέλλα ταξίδεψε με τη μητέρα της στη Νάπολη. Συνόδευσε τη μητέρα της, όταν εκείνη επέστρεψε στη Φερράρα. Τα υπόλοιπα αδέλφια της είχαν μείνει με τον πάππο τους για οκτώ έτη. Σε αυτό το ταξίδι η Ισαβέλλα έμαθε τη διπλωματική και πολιτική τέχνη.

## Πρόγονοι

## Πηγές
* George, L., The Public Perception of Isabella d'Este, Clio History Journal, 2009.
* I camerini di Isabella d'Este Mantua tourist guide.

## Δείτε επίσης
* Σπουδαστήριο της Ισαβέλλας των Έστε

## Παραπομπές


Κατηγορία:Οίκος των Έστε
Κατηγορία:Πριγκίπισσες της Μόντενα
Ουάλτον Γκόγκινς

Ο **Ουάλτον Σάντερς Γκόγκινς** (, γεννημένος στις 10 Νοεμβρίου του 1971) είναι Αμερικανός ηθοποιός. Παρήγαγε και πρωταγωνίστησε στο 2001 στη ταινία μικρού μήκους *Ο Λογιστής* (The Accountant) το οποίο κέρδισε ένα Βραβείο Όσκαρ για την Καλύτερη Ταινία Ζωντανής Δράσης μικρού μήκους. Ήταν υποψήφιος για το βραβείο Έμμυ στη σειρά του FX Justified.

## Πρώτα χρόνια
Ο Γκόγκινς γεννήθηκε στο Μπέρμιγχαμ της Αλαμπάμα, γιος της Τζάνετ Λονγκ και του Ουάλτον Σάντερς Γκόγκινς του πρεσβύτερου. Μεγάλωσε στο Λίθια Σπρινγκς της Τζόρτζια, παρακολούθησε το λύκειο της πόλης και σπούδασε για ένα έτος στο Νότιο Πανεπιστήμιο της Τζόρτζια. Μετακόμισε στο Λος Άντζελες σε ηλικία 19 ετών.

## Παραπομπές


Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Καλαθοσφαίριση κωφών

Η **καλαθοσφαίριση κωφών** είναι η καλαθοσφαίριση που παίζεται από κωφούς. Η νοηματική γλώσσα χρησιμοποιείται για την επικοινωνία των σφυριγμάτων και την επικοινωνία μεταξύ των παικτών.

## Εθνικές ομοσπονδίες
Το παιχνίδι παίζεται από κωφά άτομα και είναι οργανωμένο με εθνικές και διεθνείς ομοσπονδίες, συμπεριλαμβανομένων των: Καλαθοσφαίριση Κωφών Αυστραλίας, Καλαθοσφαίριση Κωφών Ηνωμένου Βασιλείου  και Καλαθοσφαίριση Κωφών Ηνωμένων Πολιτειών.

## Παίκτες
Η καλαθοσφαίριση κωφών κέρδισε μεγάλη προβολή, λόγω αθλητών όπως ο Lance Allred, που έπαιξε καλαθοσφαίριση με τους Κλίβελαντ Καβαλίερς του NBA. Ο Allred έχει απώλεια ακοής 75-80% και φοράει ακουστικό βαρηκοΐας. Αργότερα, συνέχισε να παίζει επαγγελματικά σε ευρωπαϊκά πρωταθλήματα καλαθοσφαίρισης.

Ένα άλλος υψηλού επιπέδου κωφός παίκτης, είναι ο Σλοβένος επαγγελματίας καλαθοσφαιριστής Μίχα Ζούπαν, ο οποίος γεννήθηκε με προβλήματα παρόμοια με εκείνα του Allred, όμως αγωνίζεται ως πάουερ φόργουορντ στο υψηλότερο επαγγελματικό επίπεδο στην Ευρώπη.

## Διεθνής Ομοσπονδία Καλαθοσφαίρισης Κωφών
Η **Διεθνής Ομοσπονδία Καλαθοσφαίρισης Κωφών** είναι ένας παγκόσμιος φορέας διοίκησης για τη διεθνή καλαθοσφαίριση κωφών, με την υποστήριξη της Διεθνούς Ομοσπονδίας Καλαθοσφαίρισης (FIBA) και σε συνεργασία με τη Deaflympics και τις συνομοσπονδίες της. Το Φεβρουάριο του 2003, αναγνωρίστηκε στο συνέδριο της Διεθνούς Επιτροπής Αθλημάτων Κωφών, κατά τη διάρκεια των Χειμερινών Deaflympics στο Σούντσβαλ της Σουηδίας, ως ανεξάρτητη ένωση αποτελούμενη από τους Εθνικούς Οργανισμούς που διέπουν τη καλαθοσφαίριση κωφών. Η DIBF ενθαρρύνει την ανάπτυξη και την προώθηση της καλαθοσφαίρισης κωφών σε όλους τους πολίτες του κόσμου, μέσω ενός οργανωμένου προγράμματος εκπαίδευσης και διδασκαλίας. Η Ομοσπονδία προγραμματίζει και διεξάγει όλους τους διεθνείς διαγωνισμούς και πρωταθλήματα της καλαθοσφαίρισης κωφών σε συνεργασία με τους Deaflympics και τις συνομοσπονδίες της. Η DIBF διατηρεί επίσης μια τεκμηριωμένη ιστορία του αθλήματος, καταγράφοντας και αναφέροντας όλες τις σημαντικές διεθνείς διοργανώσεις από την έναρξη τους μέχρι και σήμερα.

## Παραπομπές


## Εξωτερικοί σύνδεσμοι

* Διεθνής Ομοσπονδία Καλαθοσφαίρισης Κωφών (Επίσημος Ιστότοπος DIBF) 
* Καλαθοσφαίριση Κωφών Αυστραλίας  
* Καλαθοσφαίριση Κωφών Ηνωμένου Βασιλείου  
* Καλαθοσφαίριση Κωφών Ηνωμένων Πολιτειών της Αμερικής (USADB) 

Κατηγορία:Ομαδικά αθλήματα
Κατηγορία:Παραλλαγές καλαθοσφαίρισης
Κατηγορία:Παιχνίδια με μπάλα
Κατηγορία:Κωφότητα
Σχέσεις Ελλάδας και Λουξεμβούργου

Οι **σχέσεις μεταξύ Ελλάδας και Λουξεμβούργου** είναι οι επίσημες διπλωματικές σχέσεις μεταξύ της **[[Ελλάδα|Ελληνικής Δημοκρατίας]]** και του **[[Λουξεμβούργο|Μεγάλου Δουκάτου του Λουξεμβούργου]]**.

## Επισκόπηση
Οι σχέσεις μεταξύ Ελλάδας και Λουξεμβούργου ρυθμίζονται από το 1990. Η συμφωνία ορίζει ότι η ελληνική γλώσσα θα είναι μία από ξένες γλώσσες επιλογής στη χώρα και το μάθημα θα διδάσκεται στις τάξεις μέσω τριετούς προγράμματος που έχει καταρτίσει το ελληνικό Υπουργείο Παιδείας.

Υπάρχει μια ισχυρή ελληνική κοινότητα 2.000 ατόμων στο Λουξεμβούργο. Η κοινότητα αποτελείται σχεδόν αποκλειστικά από Έλληνες πολιτικούς επαγγελματίες που εργάζονται στο Λουξεμβούργο στο πλαίσιο της συμμετοχής της Ελλάδας σε διάφορες πανευρωπαϊκές οργανώσεις.  Η υπόλοιπη μειονότητα στην κοινότητα ήρθε στο Λουξεμβούργο για να εργαστεί σε ελληνικές επιχειρήσεις και εταιρείες που δραστηριοποιούνται στη χώρα.

Η Ελλάδα είναι ένας από τους πιο δημοφιλείς τουριστικούς προορισμούς για τους Λουξεμβουργιανούς. Τα νησιά της Κέρκυρας , της Ρόδου και της Κω είναι τα πιο δημοφιλή νησιά μεταξύ των λουξεμβουργιανών και φτάνουν με ειδικές πτήσεις τσάρτερ από την Luxair. Περίπου 30.000 Λουξεμβουργιανοί τουρίστες (περίπου 6-7% του γενικού πληθυσμού) φθάνουν στην Ελλάδα κάθε χρόνο.

Η Ελληνική Ορθόδοξη Εκκλησία στο Λουξεμβούργο είναι υπεύθυνη για ολόκληρη την περιοχή του Μπενελούξ και είναι πολύ δραστήρια.

Οι πολίτες των δύο χωρών μπορούν να εισέλθουν και να εγκαταλείψουν ελεύθερα τις δύο χώρες.

## Αντιπροσωπεία
* Η Ελλάδα εκπροσωπείται στο Λουξεμβούργο μέσω της πρεσβείας που διατηρεί στην πόλη του Λουξεμβούργου, την πρωτεύουσα του Λουξεμβούργου. 
* Το Λουξεμβούργο εκπροσωπείται στην Ελλάδα μέσω μιας πρεσβείας που διατηρεί στην Αθήνα, την πρωτεύουσα της Ελλάδας.

## Δείτε επίσης
* Σχέσεις Ελλάδας και Αγίου Μαρίνου
* Σχέσεις Ελλάδας και Λίχτενσταϊν 
* Σχέσεις Ελλάδας-Μονακό

## Εξωτερικοί σύνδεσμοι
* Οι διμερείς σχέσεις της Ελλάδας με το Λουξεμβούργο

Λουξεμβουργο
Ελλαδα
Σχέσεις Ελλάδας και Κοσσυφοπεδίου

Οι **σχέσεις Ελλάδας και Κοσσυφοπεδίου** αναφέρονται στις σχέσεις μεταξύ της Ελλάδας και του Κοσσυφοπεδίου (αμφισβητούμενη περιοχή μεταξύ της Σερβίας και της Δημοκρατίας του Κοσσυφοπεδίου, η οποία αναγνωρίζεται από 111 μέλη του ΟΗΕ). Η Ελλάδα είναι ένα από τα πέντε κράτη της Ευρωπαϊκής Ένωσης που δεν αναγνωρίζουν τη χώρα, αλλά διατηρεί μη διπλωματικό επίσημο γραφείο επιτρόπου. Ωστόσο, η Ελλάδα αναγνωρίζει το κοσοβάρικο διαβατήριο ως έγκυρο.

Η θέση της Ελλάδας για την ανακήρυξη ανεξαρτησίας του Κοσσυφοπεδίου είναι ουδέτερη.

## Δείτε επίσης
* Σχέσεις Ελλάδας-Σερβίας

## Παραπομπές


Κοσσυφοπεδιο
Ελλαδα
Τηλεφωνικό Σχέδιο Αριθμοδότησης

Ένα **Τηλεφωνικό Σχέδιο Αριθμοδότησης** (ή **τηλεφωνικός κώδικας**) είναι ένας είδος αριθμητικού σχήματος που χρησιμοποιείται στις Τηλεπικοινωνίες για την εκχώρηση αριθμών τηλεφώνου σε τηλέφωνα συνδρομητών ή σε άλλα σημεία τηλεφωνίας. Οι τηλεφωνικοί αριθμοί είναι οι διευθύνσεις των συμμετεχόντων σε ένα τηλεφωνικό δίκτυο, οι οποίες είναι προσβάσιμες από ένα σύστημα δρομολόγησης κώδικα περιορισμού. Τα τηλεφωνικά σχέδια αριθμοδότησης ορίζονται για κάθε διοικητική περιοχή από το Δημόσιο τηλεφωνικό δίκτυο μεταγωγής (PSTN) και είναι επίσης παρόντα σε ιδιωτικά τηλεφωνικά δίκτυα. Για σύστημα δημόσιων αριθμών, η γεωγραφική θέση παίζει ρόλο στην ακολουθία αριθμών που αντιστοιχούν σε κάθε συνδρομητή τηλεφώνου.

## Δείτε ακόμη
* Κατάλογος κωδικών κλήσεων χωρών

## Παραπομπές

## Εξωτερικοί σύνδεσμοι
* List of ITU-T Recommendation E.164 assigned country codes
*  List of ITU-T Recommendation E.164 Dialling Procedures

Κατηγορία:Τηλεπικοινωνίες
Κυβική ρίζα

right|thumb|350px|Γραφική παράσταση της κυβικής ρίζας στους πραγματικούς αριθμούς.
Στα μαθηματικά, μια **κυβική ή τρίτη  ρίζα** ενός αριθμού x είναι ένας αριθμός y έτσι ώστε y^3 = y \cdot y \cdot y = x.

Όλοι οι πραγματικοί αριθμοί (εκτός από το μηδέν) έχουν ακριβώς μια πραγματική κυβική ρίζα και ένα ζεύγος συζυγή μιγαδικού αριθμού κυβικής ρίζας, και όλοι οι μη-μηδενικοί μιγαδικοί αριθμοί έχουν τρεις διαφορετικές σύνθετες κυβικές ρίζες. Για παράδειγμα, η πραγματική κυβική ρίζα του 8, που γράφεται συμβολικά ως \sqrt[3]{8}, είναι το 2, επειδή 2^3 = 8, ενώ οι άλλες κυβικές ρίζες του 8 είναι το -1 + \sqrt{3} \cdot i και -1 - \sqrt{3} \cdot i. Οι τρεις κυβικές ρίζες του -27i είναι:
:3i, \quad \frac{3\sqrt{3}}{2}-\frac{3}{2}i, \quadκαι \quad -\frac{3\sqrt{3}}{2}-\frac{3}{2}i.  

## Δείτε ακόμη
* Νιοστή ρίζα
* Τετραγωνική ρίζα
* Κυκλοτομικό σώμα

## Εξωτερικοί σύνδεσμοι
*Υπολογιστής κυβικής ρίζας που μειώνει κάθε αριθμό στην πιο απλή ριζική μορφή
*Computing the Cube Root, K. Turkowski, Apple Technical Report #KT-32, 1998. Includes C source code.

## Παραπομπές


Κατηγορία:Μαθηματικές συναρτήσεις
Κατηγορία:Στοιχειώδης άλγεβρα
Απογραφή Πληθυσμού 1901 (Κύπρος)

Η **Απογραφή Πληθυσμού 1901** ήταν η 3η απογραφή πληθυσμού της Κύπρου. Διενεργήθηκε από τη Βρετανική Διοίκηση της Κύπρου. Η προηγούμενη απογραφή ήταν του 1891.

Συνοπτικά, το αποτέλεσμα της απογραφής ήταν η καταγραφή πληθυσμού 237022 κατοίκων. Οι άνδρες ήταν 121066 και οι γυναίκες 115956.

## Επαρχίες
Ο πιο κάτω πίνακας συγκρίνει τα αποτελέσματα των απογραφών κάθε επαρχίας του 1891 και του 1901:

## Παραπομπές


## Πηγές
*
*

Κατηγορία:Απογραφές πληθυσμού (Κύπρος)
Αφροδίτη Φρυδά

Η **Αφροδίτη Φρυδά** είναι Ελληνίδα τραγουδίστρια, γνωστή για την εκπροσώπηση της Ελλάδας στην Γιουροβίζιον 1988.

## Βιογραφία
Η Φρυδά γεννήθηκε και μεγάλωσε στην Αθήνα το 1964. Σπούδασε μουσική για οκτώ χρόνια στο Εθνικό Ωδείο Αθηνών και άρχισε την καριέρα της το 1984. Εκείνη τη χρονιά ήταν μεταξύ των 10 φιναλίστ που διαγωνίστηκαν για την εκπροσώπηση της Ελλάδας στον Διαγωνισμό Τραγουδιού της Γιουροβίζιον. Το τραγούδι της Ντόναλντ Ντακ δεν κέρδισε. Η Φρυδά επέστρεψε στην ελληνική επιλογή για την Γιουροβίζιον το 1988. Τραγούδησε το τραγούδι Κλόουν, ένα σύγχρονο ποπ τραγούδι που συνοδευόταν από τρεις χορευτές. Η ελληνική κριτική επιτροπή δήλωσε ότι κανένα από τα τραγούδια ήταν αρκετά καλό για να εκπροσωπήσει τη χώρα στο διαγωνισμό, αλλά τελικά ψήφισαν το Κλόουν.

Η ελληνική αντιπροσωπεία ταξίδεψε στο Δουβλίνο χωρίς πολλές ελπίδες. Η Φρυδά φαινόταν νευρική, οι χορευτές φαίνονταν εκτός ρυθμού και ο κλόουν που εμφανίστηκε στη σκηνή έκανε αυτή την ελληνική συμμετοχή μια από τις πιο ξεκαρδιστικές στην ιστορία του διαγωνισμού. Το τραγούδι κατετάγη 17ο και γι' αυτό ψήφισαν μόνο η Τουρκία και η Γαλλία.

Το 1989, η Φρυδά ηχογράφησε το πρώτο της άλμπουμ και το 1995 ξεκίνησε να εργάζεται με την Ξένια Δικαίου και τη Νάνσυ Κανέλλη, την αδελφή της γνωστής δημοσιογράφου και βουλευτίνας Λιάνας Κανέλλη. Η Κανέλλη έγραψε τρία τραγούδια για τη Φρυδά.

Σε όλη την καριέρα της, η Φρυδά έχει συνεργαστεί με πολλούς διάσημους Έλληνες τραγουδιστές, συμπεριλαμβανομένων της Μαρινέλλας, της Χάρις Αλεξίου, και άλλων, ενώ τώρα κάνει εμφανίσεις σε μικρές μουσικές σκηνές της Αθήνας.

## Δισκογραφία
* 1989 - Μικρή Μεγάλη Αγάπη
* 1992 - Να Προσέχεις
* 1995 - Την Ώρα που Κοιμούνται τα Θηρία
* 2006 - Ασημένια Δάκρυα

Κατηγορία:Ελληνίδες τραγουδίστριες

Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1988
Κατηγορία:Συμμετέχοντες στη Eurovision
Μεσαριά Σχοινούσσας

*Για οικισμούς στην Ελλάδα με το ίδιο όνομα δείτε: [[Μεσαριά (αποσαφήνιση)]]*

Η **Μεσαριά** ή **Μεσσαριά** είναι μικρό χωριό στο βόρειο τμήμα της Σχοινούσσας των Κυκλάδων. Βρίσκεται Β.-ΒΑ. από τη Χώρα ή Παναγιά την πρωτεύουσα και κύριο οικισμό του νησιού σε απόσταση περίπου 1,5 χιλιόμετρα. Οι κάτοικοί του  ασχολούνται με τη γεωργία, την κτηνοτροφία, την αλιεία και τον τουρισμό. Αξιοθέατα είναι τα παλιά σπίτια, οι δύο ανεμόμυλοι και η εκκλησία του Ευαγγελισμού της Θεοτόκου με το χρωματιστό τέμπλο του. Στα ανατολικά του χωριού και σε απόσταση 600 μέτρων υπάρχει η παραλία Ψιλή Άμμος. Από το χωριό περνάει το μονοπάτι Χώρα-Μεσαριά - Κάμπος - Ψιλή Άμμος. Αναφέρεται επίσημα το 1928 όταν προσαρτήθηκε στην τότε κοινότητα Σχοινούσης. Σύμφωνα με το Πρόγραμμα Καλλικράτης, υπάγεται στη δημοτική ενότητα Σχοινούσας του δήμου Νάξου & Μικρών Κυκλάδων και σύμφωνα με την απογραφή του 2011 έχει μόνιμο πληθυσμό 16 κατοίκους.

## Παραπομπές


Κατηγορία:Χωριά της Σχοινούσας
Άψυρτος (κτηνίατρος)

μικρογραφία|Το ''Medicinae Veterinariae'', που δημοσιεύθηκε από τον Ζαν Ρυέλ, περιέχει τα έργα του Άψυρτου
Ο **Άψυρτος** ήταν ιστορικός και γνωστός κτηνίατρος από την Βυζαντινή Αυτοκρατορία.

Σύμφωνα με τον Σουίδα και τη Ευδοκία Μακρεμβολίτισσα, γεννήθηκε είτε στην Προύσα ή τη Νικομήδεια στη Βιθυνία. Υπηρέτησε υπό τον Κωνσταντίνο στην εκστρατεία του στο Δούναβη, δεν είναι όμως σαφές αν εννοείται ο Μέγας Κωνσταντίνος (322 μ.Χ.) ή ο Κωνσταντίνος Δ΄ (671 μ.Χ).

Τα γραπτά του βρίσκονται στο *Medicinae Veterinariae Libri Duo*, το οποίο δημοσιεύθηκε αρχικά στα λατινικά από τον Ζαν Ρυέλ, και αργότερα στα ελληνικά από τον Σίμωνα Γρυναίο. Ο Κρίστιαν Κόνραντ Σπρένγκελ δημοσίευσε ένα μικρό έργο με τίτλο *Programma de Apsyrto Bithynio*.

## Παραπομπές


Κατηγορία:Αρχαίοι Έλληνες
Μουσείο Φρυσίρα

Το **Μουσείο Φρυσίρα** είναι μουσείο σύγχρονης ζωγραφικής στην Αθήνα. Ιδρύθηκε από τον Βλάση Φρυσίρα, δικηγόρο και συλλέκτη έργων τέχνης, που διέθεσε σε αυτό τη συλλογή του. Η μόνιμη συλλογή του αποτελείται από 3.000 έργα ζωγραφικής και γλυπτικής Ελλήνων και άλλων Ευρωπαίων καλλιτεχνών με θέμα την ανθρώπινη μορφή.

## Παραπομπές


## Εξωτερικοί σύνδεσμοι
* Αθήνα
* www.athensinfoguide.com

Κατηγορία:Μουσεία τέχνης στην Ελλάδα
Κατηγορία:Μουσεία στην Αθήνα
Ταχυδρομικό και Φιλοτελικό Μουσείο της Ελλάδας

Το **[https://ft-museum.gr/ Φιλοτελικό και Ταχυδρομικό Μουσείο της Ελλάδας]** είναι μουσείο φιλοτελισμού και ταχυδρομικής ιστορίας στην Αθήνα, την πρωτεύουσα της Ελλάδας. Το Φιλοτελικό και Ταχυδρομικό Μουσείο ιδρύθηκε το 1978 και στεγάζεται στο κτίριο στη συμβολή της Πλατείας Σταδίου και της Οδού Φωκιανού, δίπλα ακριβώς από το Παναθηναϊκό Στάδιο (Καλλιμάρμαρο). ​

Η ίδρυση και λειτουργία του Φιλοτελικού και Ταχυδρομικού Μουσείου ήταν ένα μακροχρόνιο αίτημα του Ελληνικού Ταχυδρομείου και ιδιαίτερα της φιλοτελικής κοινότητας. Το έργο έλαβε επιτέλους κρατική υποστήριξη το 1966. Το 1970, έτος ίδρυσης της Ελληνικής Ταχυδρομικής Οργάνωσης, ξεκίνησε μια μεγάλη προσπάθεια για τη συλλογή και ταξινόμηση του μουσικού υλικού μαζί με την αναζήτηση της κατάλληλης τοποθεσίας για να στεγάσει το μουσείο. Η λύση δόθηκε τελικά το 1977 από τη Νία και τον Ανδρέα Στράτο, οι οποίοι δώρισαν το κτίριο. Έτσι, το Φιλοτελικό και Ταχυδρομικό Μουσείο άρχισε να λειτουργεί στις 30 Οκτωβρίου 1978 ως υποκατάστημα των Ελληνικών Ταχυδρομείων (ΕΛΤΑ) . Με την πρόθεση της κυβέρνησης για την ιδιωτικοποίηση του ΕΛΤΑ, αποφασίστηκε αρχικά να συμπεριληφθεί το Μουσείο στο Υπουργείο Ανάπτυξης και Μεταφορών. Σήμερα, το Μουσείο υπάγεται στη δικαιοδοσία του Υπουργείου Ψηφιακής Διακυβέρνησης .

Έργο του Φιλοτελικού και Ταχυδρομικού Μουσείου είναι η συγκέντρωση, διατήρηση, συντήρηση, έκθεση και προβολή των φιλοτελικών θησαυρών και Ταχυδρομικών αντικειμένων της χώρας. Οι αρμοδιότητες του Φιλοτελικού και Ταχυδρομικού Μουσείου ανάγονται σε θέματα σχετικά με την καταγραφή, μελέτη, έρευνα, τεκμηρίωση, συντήρηση, απόκτηση, δημοσίευση, προβολή, ανάδειξη και φύλαξη των εκθεμάτων, του αρχειακού υλικού και των τεκμηρίων (αντικείμενα, γραμματόσημα, βιβλία).

Στο Μουσείο ο επισκέπτης μπορεί να δει αντικείμενα που χρησιμοποιούνταν από τις ενωμένες Υπηρεσίες Ταχυδρομείων, Τηλεγράφων και Τηλεφώνων (γραμματοκιβώτια, ταχυδρομικές τσάντες, σάλπιγγες, στολές, μηχανές σφράγισης φακέλων, χρηματοκιβώτια, ποδήλατα και μοτοσικλέτες ,υλικά σύνθεσης ταχυδρομικών αποστολών) , τα πρώτα Ελληνικά γραμματόσημα που χρονολογούνται από το 1861, οι μεταλλικές πλάκες εκτύπωσής τους, αναλυτικές και συνθετικές μακέτες γραμματοσήμων, φύλλα και δοκίμια γραμματοσήμων, φάκελοι πρώτης ημέρας κυκλοφορίας γραμματοσήμων, αναμνηστικές σφραγίδες και μακέτες έργων καλλιτεχνών που σχεδίασαν γραμματόσημα.

## Δείτε επίσης

* Ελληνική Ταχυδρομεία

## Εξωτερικοί σύνδεσμοι

* Επίσημη ιστοσελίδα

Κατηγορία:Φιλοτελικά μουσεία
Κατηγορία:Μουσεία στην Αθήνα
Σπίρο Μπελκαμένι

Ο **Σπίρο Μπελκαμένι** (1885-1912) ήταν Αλβανός στρατιωτικός διοικητής και ακτιβιστής της αλβανικής Εθνικής Αφύπνισης. Ηταν ηγέτης σε μια από τις σημαντικότερες ομάδες κατά τη διάρκεια της αλβανικής εξέγερσης του 1900-1910.

## Ζωή
Γεννήθηκε στην Δροσοπηγή (Μπελκάμεν) στο βιλαέτι του Μοναστηρίου της Οθωμανικής Αυτοκρατορίας το 1885. Ήταν στενός συνεργάτης του Θεμιστοκλί Γκερμεντζί και Μιχάλ Γκραμένο. Το 1906 ήταν μέλος της ομάδας του Μπάγιο Τοπούλι, που δολοφόνησαν τον πόντιο επίσκοπο της Κορυτσάς Φώτιο ως αντίποινα για τη δολοφονία του Κρίστο Νεγκοβάνι, η οποία υποκινήθηκε από τον Φώτιο. Κατά την αλβανική εξέγερση του 1911, νίκησε τον Οθωμανικό σώμα στο Μάλι ι Θατέ.

## Παραπομπές


## Εξωτερικοί σύνδεσμοι
* 

Κατηγορία:Ακτιβιστές της Αλβανικής Εθνικής Αφύπνισης
Κλειδί Φλώρινας

*Για συνώνυμους οικισμούς δείτε το λήμμα: [https://el.wikipedia.org/w/index.php?title=%CE%9A%CE%BB%CE%B5%CE%B9%CE%B4%CE%AF&veaction=edit Κλειδί (γεωγραφικοί προσδιορισμοί)]*

Το **Κλειδί**, επίσημα **Κλειδίον** (παλαιότερη ονομασία **Τσέροβο** ) είναι ορεινό χωριό της Φλώρινας σε υψόμετρο 225 μέτρα.

## Γεωγραφικά - ιστορικά στοιχεία
Το Κλειδί βρίσκεται προς τα σύνορα της Ελλάδας με τη Βόρεια Μακεδονία και τα δυτικά όρια του νομού με το νομό Πέλλας. Είναι κτισμένη ανάμεσα στις ανατολικές πλαγιές του όρους Βίτσι (Βέρνο) και τις δυτικές του Καιμακτσαλάν (Βόρας), δυτικά της λίμνης Βεγορίτιδας και βορειοδυτικά της μικρότερης λίμνης των Πετρών. Απέχει 9,5 χλμ. Β.-ΒΔ. από το Αμύνταιο και 22 χλμ. Δ. από την Φλώρινα.

Η τοποθεσία που βρίσκεται ήταν στρατηγικής σημασίας από τους αρχαίους χρόνους και πιθανολογείται ότι το 423 π.Χ., σύμφωνα με το Θουκυδίδη, συγκρούστηκαν οι δυνάμεις του βασιλιά της Μακεδονίας Περδίκκα Β΄ με συμμάχους τους Σπαρτιάτες του Βρασίδα εναντίον των δυνάμεων του βασιλέα των Λυγκηστών Αρραβαίου. Την ρωμαϊκή περίοδο περνούσε η Εγνατία οδός που ένωνε το Βυζάντιο με την Αδριατική Θάλασσα ως το Δυρράχιο. Στην περιοχή έχουν βρεθεί  οδοδείκτες (*miliaria*).

Την περίοδο της τουρκοκρατίας και μέχρι την επανάσταση του 1821, στο Κλειδί, όπως και στις γειτονικές Βεύη, Κέλλη, Πισοδέρι, Τρίβουνο υπήρχαν πάντοτε αρματολίκια. Το 1845 ο ρώσος σλαβιστής Βίκτορ Γκριγκόροβιτς κατέγραψε το Κλειδί με την ονομασία  ως κυρίως βουλγαρικό χωριό. Στο βιβλίο *"Ethnographie de Vilayets d'Adrianople, de Monastir et de Salonique"*, που δημοσιεύθηκε στην Κωνσταντινούπολη το 1878, αναφέρονται τα στατιστικά στοιχεία του ανδρικού πληθυσμού το 1873. Το Τζέροβο είχε σημειωθεί ως χωριό με 30 νοικοκυριά και 76 άνδρες βούλγαρους κατοίκους.

Το 1941, σε μικρή απόσταση από το χωριό έγινε η μάχη της Βεύης μεταξύ των συμμαχικών δυνάμεων και των στρατευμάτων της Ναζιστικής Γερμανίας.

## Διοικητικά στοιχεία
Ως οικισμός αναφέρεται επίσημα το 1918 στο ΦΕΚ 259Α-29/12/1918 με το όνομα *Τσέρνοβο* να ορίζεται έδρα της ομώνυμης κοινότητας. Το 1926 μετονομάστηκε σε Κλειδί. Από το 2010, σύμφωνα με το σχέδιο Καλλικράτης αποτελεί την τοπική κοινότητα Κλειδιού που ανήκει στη δημοτική ενότητα Αμυνταίου του Δήμου Αμυνταίου και σύμφωνα με την απογραφή του 2011 έχει πληθυσμό 66  κατοίκους.

## Παραπομπές


## Εξωτερικοί σύνδεσμοι
*200 χρόνια Κλειδί Φλώρινας. Τα γενεαλογικά δέντρα των Κλειδιωτών σε όλο τον κόσμο
*Ο ποιητής Νίκος Γκάτσος στο Κλειδί Φλώρινας  από τον ιστότοπο https://echoflorina.gr 

Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Κέντρο Βυζαντινών Σπουδών

Το **Κέντρο Βυζαντινών Σπουδών** ή **Κέντρο Βυζαντινών Ερευνών** εδρεύει στη Θεσσαλονίκη.

Ιδρύθηκε το 1966 με πρωτοβουλία μιας ομάδας καθηγητών από τη Φιλοσοφική Σχολή του Αριστοτελείου Πανεπιστημίου Θεσσαλονίκης. Το Κέντρο είναι ένας ερευνητικός οργανισμός που προωθεί τη μελέτη της Βυζαντινής ιστορίας και πολιτισμού.

Στεγάζεται στη βίλα Μελίσσα (το παλιό ορφανοτροφείο Μέλισσα), στην οδό Βασιλίσσης Όλγας.

## Παραπομπές



## Εξωτερικοί σύνδεσμοι
* Επίσημη ιστοσελίδα

Κατηγορία:Βυζαντινολογία
Κατηγορία:Αριστοτέλειο Πανεπιστήμιο Θεσσαλονίκης
Κατηγορία:Κτίρια και κατασκευές στη Θεσσαλονίκη
Ξεριάς (Εύβοια)

Ο **Ξεριάς** είναι ποταμός της βόρειας Εύβοιας στην Στερέα Ελλάδα. Στην αρχαιότητα, ήταν γνωστός ως **Κάλλας**, ο οποίος έρεε με κατεύθυνση προς τη θάλασσα κοντά στο σημείο Ορεύς. Ο καταρράκτης Κρεμασίου είναι σ'αυτό το ποτάμι κοντά στο χωριό Μηλιές.

## Δείτε επίσης

* Ξεριάς (Αργολίδα)
* Ξεριάς

## Παραπομπές

Κατηγορία:Ποταμοί της Ελλάδας
Ξεριάς Άργους

thumb|200px|Ο ποταμός Ξεριάς όπως φαίνεται από την γέφυρα στον δρόμο Άργος - Κορίνθου στο Άργος.
Ο **Ξεριάς** (*αρχαία ονομασία: Χάραδρος*) είναι χείμαρρος του νομού Αργολίδας. Το αρχαίο του όνομα ήταν Χάραδρος, το οποίο χρησιμοποιείται περιστασιακά ακόμη αν και η σύγχρονη ονομασία του είναι η πιο κοινή. Ο χείμαρρος δεν πρέπει να συγχέεται με άλλους ποταμούς με το ίδιο σύγχρονο ή αρχαίο όνομα. Με το αρχαίο του όνομα, περιγράφεται στην *Περιγραφή της Ελλάδας* του Παυσανία (2.25.2).

## Γεωλογία και υδρολογία
Ο Ξεριάς πηγάζει από τον ορεινό όγκο του Αρτεμισίου-Κτενία στην δυτική Αργολίδα (με πηγές στο Κρυονέρι και στην Κρύα Βρύση). Κατεβαίνει στο Μερκούρι όπου και δημιουργεί μία μικρή κοιλάδα και έπειτα μετατρέπεται σε φαράγγι απο τα Σπαναίικα μέχρι την Χούνη. Ρέει ανατολικά προς το Άργος, όπου σχηματίζει το βόρειο όριο της πόλης και στη συνέχεια στρέφεται νότια και μετά ανατολικά. Είναι γενικά ξηρός όλο τον χρόνο και έχει νερό μόνο όταν βρέχει έντονα και με μεγάλη διάρκεια. Συναντά τον Ίναχο στα νοτιοανατολικά της πόλης και εκβάλλουν μαζί στον Αργολικό Κόλπο στη Νέα Κίο.

## Παραπομπές


## Εξωτερικοί σύνδεσμοι

* Δορυφορικός χάρτης
* Αυτοκίνητο παρέσυρε στον Ξεριά πλημμύρα 
* Άρθρο ειδήσεων στα ελληνικά περιλαμβάνει φωτογραφίες των υποδομών που καταστράφηκαν από πλημμύρες 

Κατηγορία:Γεωγραφικοί σχηματισμοί της Αργολίδας
Κατηγορία:Ποταμοί της Αργολίδας
Κατηγορία:Ποταμοί της Ελλάδας
Γιάννης Παπαδογιαννάκης

Ο **Γιάννης Παπαδογιαννάκης** (1938) είναι Έλληνας δικηγόρος, πολιτικός και παράγοντας της Ελληνικής Ολυμπιακής Επιτροπής (ΕΟΕ).

## Βιογραφικά στοιχεία
Γεννήθηκε το 1938 στην Αθήνα, με καταγωγή από την Κρήτη. Σπούδασε πολιτικές επιστήμες στο Πάντειο Πανεπιστήμιο, νομικά στο Πανεπιστήμιο Αθηνών και οργάνωση και διοίκηση επιχειρήσεων στην τότε ΑΣΟΕΕ (σήμερα Οικονομικό Πανεπιστήμιο Αθηνών). Ως δικηγόρος, χρημάτισε για πολλά χρόνια γενικός γραμματέας της Ελληνικής Εταιρείας Ποινικού Δικαίου (με πρόεδρο τον καθηγητή και ακαδημαϊκό Νικόλαο Ανδρουλάκη). Υπήρξε συνήγορος υπεράσπισης σε διάφορες πολύκροτες ποινικές δίκες, με πιο διάσημες αυτές στις οποίες υπερασπίστηκε με επιτυχία την αποκαλούμενη «Αγία Αθανασία του Αιγάλεω», ενώ υπερασπίστηκε επίσης με επιτυχία την εταιρεία Ιντραλότ του επιχειρηματία Σωκράτη Κόκκαλη.

Διατέλεσε γενικός γραμματέας του Υπουργείου Δικαιοσύνης από τον Οκτώβριο του 1993 μέχρι τον Δεκέμβριο του 1994, στην τελευταία κυβέρνηση του Ανδρέα Παπανδρέου, και γενικός γραμματέας του Υπουργείου Δημόσιας Τάξης από τον Οκτώβριο του 1996 έως τον Οκτώβριο του 1998, στην κυβέρνηση του Κώστα Σημίτη.

Με την είσοδό του το 1985 στην Ελληνική Ολυμπιακή Επιτροπή (η οποία τότε ονομαζόταν Επιτροπή Ολυμπιακών Αγώνων, ΕΟΑ), του ανατέθηκαν τα καθήκοντα του Α΄ αντιπροέδρου, με πρόεδρο τον Λάμπη Νικολάου. Τη θέση αυτή διατήρησε για οχτώ χρόνια, μέχρι τον Φεβρουάριο του 1993. Ήταν αρχηγός των Ολυμπιακών Αποστολών της Ελλάδας 4 φορές, στους αγώνες του 1988 στη Σεούλ, του 1992 στη Βαρκελώνη, του 2000 στο Σίδνεϋ και, τέλος, σε αυτούς  της Αθήνας το 2004, όπου ηγήθηκε της πολυπληθέστερης μέχρι σήμερα ελληνικής αποστολής, με 432 αθλητές.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Ελληνική Ολυμπιακή Επιτροπή
Κατηγορία:Ποινικολόγοι
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Παντείου Πανεπιστημίου
Μουσείο Σχολικής Ζωής

δεξιά|μικρογραφία|Αίθουσα από το Μουσείο Σχολικής Ζωής
Το **Μουσείο Σχολικής Ζωής** είναι ένα μουσείο στο Νερόκουρο, στα Χανιά της Κρήτης στην Ελλάδα.

Το μουσείο επιδιώκει να εξελιχθεί σε κέντρο πολιτισμού που θα επικεντρωθεί σχετικά με τις εκπαιδευτικές και παιδαγωγικές πρακτικές από το παρελθόν, το παρόν και το μέλλον.

## Άλλες πηγές
* https://www.sciencedirect.com/science/article/pii/S1877042814040178
* https://link.springer.com/chapter/10.1007/978-3-030-12957-6_23 
* https://www.researchgate.net/profile/Maria-Economou-3/publication/263769233_Electronic_applications_for_the_exhibition_Typos_a-Typos_Student_newspapers_and_magazines_in_Crete_of_the_Museum_of_School_Life_of_the_Chania_Perfecture_New_media_new_means_of_museum_communication/links/554b381c0cf21ed213590e15/Electronic-applications-for-the-exhibition-Typos-a-Typos-Student-newspapers-and-magazines-in-Crete-of-the-Museum-of-School-Life-of-the-Chania-Perfecture-New-media-new-means-of-museum-communication.pdf 
* https://www.researchgate.net/profile/Andromache-Gazi/publication/260041839_20_Prophorikoteta_mnemes_apo_to_scholeio_kai_nees_technologies_E_demiourgia_tes_protes_ektheses_tou_Mouseiou_Scholikes_Zoes_nomou_Chanion_Praktika_2ou_Diethnous_Epistemonikou_Symposiou_Technologia_Nai/links/0deec52f340115d8c4000000/20-Prophorikoteta-mnemes-apo-to-scholeio-kai-nees-technologies-E-demiourgia-tes-protes-ektheses-tou-Mouseiou-Scholikes-Zoes-nomou-Chanion-Praktika-2ou-Diethnous-Epistemonikou-Symposiou-Technologia-N.pdf

## Εξωτερικοί σύνδεσμοι
* Επίσημη ιστοσελίδα 
* Νομός Χανίων 

Κατηγορία:Ιστορικά μουσεία στην Ελλάδα
Κατηγορία:Μουσεία στα Χανιά
Τσόκος

Το ελληνικό επώνυμο **Τσόκος/Τσόκου** μπορεί να αναφέρεται σε κάποιο από τα παρακάτω πρόσωπα:
* Διονύσιος Τσόκος (1814–1862), Έλληνας ζωγράφος
* Μιχάλης Τσόκος (γεν. 1967), Γερμανός νομικός γιατρός

Κατηγορία:Ελληνικά επώνυμα
Μάχη της Πρέβεζας

Ο όρος **Μάχη της Πρέβεζας** μπορεί να αναφέρεται σε:

* Ναυμαχία της Πρέβεζας (1538)
* Μάχη της Πρέβεζας (1911)
Άργιλος Σχοινούσσας

Η **Άργιλος** ή ο **Αγριλός** είναι ακατοίκητη νησίδα στα ανατολικά των Κυκλάδων και συμπεριλαμβάνεται στις Μικρές Κυκλάδες. Βρίσκεται νότια της Σχοινούσας και της νησίδας Οφειδούσσας και είναι επισκέψιμη με ναυλωμένα καϊκια από το λιμάνι του νησιού, το Μερσίνι. Αναφέρεται επίσημα το 2001 να προσαρτάται στην κοινότητα Σχοινούσσης. Διοικητικά ανήκει στη δημοτική ενότητα Σχοινούσσας του δήμου Νάξου & Μικρών Κυκλάδων και σύμφωνα με την απογραφή του 2011 δεν κατοικείται.

## Εξωτερικοί σύνδεσμοι

* "Δίκτυο Αειφόρων νήσων ΔΑΦΝΗ" - Σχοινούσα, Γιλαντζή Ι. - Σαράφη Μ. Νοε. 2006

## Παραπομπές


Κατηγορία:Βραχονησίδες της Σχοινούσας
Μόνυ Μαρκ

Η **Μόνυ Μαρκ** είναι Βελγίδα τραγουδίστρια. Εκπροσώπησε το Βέλγιο στο διαγωνισμό της Eurovision του 1956 με το τραγούδι "*Le plus beau jour de ma vie*" και είναι άγνωστο πόσους βαθμούς συγκέντρωσε. Πριν από εκείνη συμμετείχε την ίδια χρονιά ο Φιντ Λεκλέρ ως εκπρόσωπος του Βελγίου στον διαγωνισμό με το τραγούδι "*Messieurs les noyés de la Seine*".

## Παραπομπές


## Πηγές
* 

## Εξωτερικοί σύνδεσμοι
*  στο IMDb

Κατηγορία:Βέλγοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Βέλγιο
Κατηγορία:Διαγωνισμός Τραγουδιού Eurovision 1956
Κατηγορία:Συμμετέχοντες στη Eurovision
Αρκέσιος

Ο **Αρκέσιος** ή **(Τ)αρκέσιος** ήταν Ίωνας αρχιτέκτονας που τοποθετείται στον χρονικά στον 3ο π.Χ. αι.. Αναφέρεται σε εδάφιο του Βιτρούβιου και θεωρείται ότι το Τ του ονόματός του αφομοιώθηκε στο σχετικό χειρόγραφο από την προηγούμενη λέξη *negavit*. Φέρεται ότι εργάστηκε στις Τράλλεις και τού αποδίδεται η εκεί κατασκευή ναού του Ασκληπιού. Σύμφωνα με τον Βιτρούβιο φέρεται ότι εγραψε πραγματεία, θεωρώντας τον δωρικό ρυθμό ακατάλληλο. Πιθανώς ταυτίζεται με τον Αργίλιο ή Αργήλιο, όνομα με σχετική ομοιότητα στον σχετικό κατάλογο που παραθέτει ο Βιτρούβιος Ιώνων αρχιτεκτόνων που έγραψαν πραγματείες για διάφορα αρχιτεκτονικά θέματα (Vitruvius, vii praef. 12). Συνδέεται με τους επίσης Ίωνες αρχιτέκτονες Πυθέο και Ερμογένη, ομοϊδεάτες του σε σχέση με τις αντιλήψεις του για τον δωρικό ρυθμό

## Παραπομπές σημειώσεις


Κατηγορία:Αρχαίοι Έλληνες αρχιτέκτονες
Σπηλαιόβιος γρύλος

Ο **σπηλαιόβιος γρύλος** (επιστημονική ονομασία: Dolichopoda paraskevi) είναι ορθόπτερο από την οικογένεια των ακρίδων (Rhaphidophoridae). Η επιστημονική ονομασία αυτού του είδους δημοσιεύθηκε για πρώτη φορά το 1973 από τον Μπουντού-Σαλτέ.

Το έντομο κατοικεί στα σπήλαια της Κρήτης.

## Παραπομπές


## Εξωτερικοί σύνδεσμοι
* [Eades, DC; D. Otte; MM Cigliano & Η. Braun. http://Orthoptera.SpeciesFile.org ''Αρχείο ειδών Orthoptera'' . Έκδοση 5.0 / 5.0. http: // Orthoptera. SpeciesFile.org [Επισκέφτηκε στις 15 Απριλίου 2013]

Κατηγορία:Πανίδα της Ελλάδας
Καυσία

Η **καυσία** είναι το όνομα του επίπεδου καπέλου που φορούσαν οι αρχαίοι Μακεδόνες και θεωρούνταν ως τοπική τους κεφαλίδα. Μία πορφυρή καυσία με διάδημα φορούσαν οι Μακεδόνες βασιλείς ως μέρος της βασιλικής φορεσιάς. Το όνομα προέρχεται από το ότι κρατά μακριά τη ζέστη.

## Ιστορία
Φοριόταν κατά την ελληνιστική περίοδο αλλά ίσως και πριν από την εποχή του Μεγάλου Αλεξάνδρου και αργότερα χρησιμοποιήθηκε ως προστασία από τον ήλιο από τις φτωχότερες τάξεις της Ρώμης.

Απεικονίσεις της καυσίας βρίσκονται σε μια ποικιλία νομισμάτων και αγαλμάτων που βρέθηκαν από τη Μεσόγειο έως το ελληνοβακτριανό βασίλειο και τους Έλληνες στη βορειοδυτική Ινδία. Οι Πέρσες αναφέρονταν τόσο στους Μακεδόνες όσο και στους υπόλοιπους Έλληνες ως «Yauna» (Ίωνες), αλλά έκαναν διάκριση μεταξύ «Ίωνες δίπλα από την θάλασσα» και εκείνων «με καπέλα που μοιάζουν με ασπίδες» (Yauna Takabara), πιθανώς αναφερόμενος στο μακεδονικό καπέλο καυσία. Σύμφωνα με την Bonnie Kingsley, η καυσία μπορεί να ήρθε στη Μεσόγειο ως καπέλο εκστρατείας που φορούσε ο Αλέξανδρος και οι βετεράνοι των εκστρατειών του στον Ινδό ποταμό, αλλά σύμφωνα με τον Ernst Fredricksmeyer η καυσία ήταν πολύ βασικό στοιχείο της μακεδονικής φορεσιάς για να είχε εισαχθεί από την Ασία στη Μακεδονία.

Ένας σύγχρονος απόγονος του καπέλου μπορεί να είναι το πακώλ: το γνωστό και εντυπωσιακά παρόμοιο ανδρικό καπέλο από το Πακιστάν, το Αφγανιστάν και το Τζαμού και Κασμίρ.

## Βιβλιογραφία
* M. Bieber, Entwicklungsgeschichte der griechischen Tracht, δεύτερη έκδοση, 1967.
* "καυσία", Henry George Liddell, Robert Scott, A Greek-English Lexicon, on Perseus.

## Παραπομπές
Κατηγορία:Πολιτισμός του Μακεδονικού Βασιλείου
Κατηγορία:Ένδυση στην Ελλάδα
Άγιος Γεώργιος Ηρακλειάς

*Για οικισμούς στην Ελλάδα με το ίδιο όνομα δείτε: [[Άγιος Γεώργιος (ελληνικά τοπωνύμια)]]*

Ο **Άγιος Γεώργιος** είναι παραθαλάσσιος οικισμός της Ηρακλειάς των Κυκλάδων. Σύμφωνα με την απογραφή του 2011, ο πληθυσμός του ανέρχεται στους 105 κατοίκους.

## Γενικά στοιχεία
Ο Άγιος Γεώργιος είναι κτισμένος σε υψόμετρο 30 μέτρων, βρίσκεται στο βορειοανατολικό μέρος του νησιού και αποτελεί το λιμάνι του. Κύριο αξιοθέατο του οικισμού είναι η εκκλησία του Αγίου Γεωργίου που κτίστηκε το 1834 και ανακαινίσθηκε το 1987. Σε αυτήν οφείλεται η ονομασία του χωριού, όπως και η παλιότερη ονομασία ολόκληρου του νησιού. Στο χωριό υπάρχουν διάφορα τουριστικά καταστήματα εστίασης και καταλύματα.

Ως οικισμός αναφέρεται επίσημα το 1928 όταν προσαρτήθηκε στην τότε κοινότητα Ηρακλείας της επαρχίας Νάξου, ενώ στην απογραφή του ίδιου έτους είχε 152 κατοίκους. Σύμφωνα με το Πρόγραμμα Καλλικράτης υπάγεται στη δημοτική ενότητα Ηρακλείας του δήμου Νάξου και Μικρών Κυκλάδων.

## Απογραφές πληθυσμού

## Παραπομπές


Κατηγορία:Χωριά της Ηρακλειάς
Βίλα Βέλια

Η **Βίλα Βέλια** (, στα πορτογαλικά σημαίνει *Παλιά Πόλη*) είναι παραθαλάσσια πόλη στην πολιτεία Εσπίριτο Σάντο στη νοτιοανατολική Βραζιλία. Βρίσκεται απέναντι από τη Βιτόρια, την πρωτεύουσα της πολιτείας. Σύμφωνα με απογραφή του 2010, ο πληθυσμός της Βίλα Βέλια ανέρχεται στους 427.579 κατοίκους.

## Ιστορία
Η Βίλα Βέλια είναι η παλαιότερη πόλη της πολιτείας. Ιδρύθηκε ως *Vila do Espírito Santo* στις 23 Μαΐου 1535 από τον Πορτογάλο εξερευνητή *Vasco Fernandes Coutinho*. Αναγκάστηκε να επιστρέψει στην Πορτογαλία γύρω στο 1550 για να προσλάβει νέους αποίκους, καθώς δεν υπήρχαν αρκετοί για τη διατήρηση της αποικίας. Ωστόσο, κατά την επιστροφή του, ανακάλυψε ότι υπήρξαν βίαιες διαμάχες μεταξύ των αποίκων, των δούλων και των Ινδιάνων, οι οποίοι είχαν αναγκάσει τους περισσότερους κατοίκους να διαφύγουν στη Βιτόρια. Σε απάντηση, ο *Coutinho* μετέφερε την πρωτεύουσα στη Βιτόρια, η οποία παραμένει μέχρι σήμερα. Στη συνέχεια, η Βίλα Βέλια παρέμεινε μια ήσυχη πόλη μέχρι πρόσφατα. Η απογραφή του 1828, για παράδειγμα, έδειξε μόνο 1.250 άτομα στην πόλη. Σήμερα, ωστόσο, η Βίλα Βέλια είναι η μεγαλύτερη πόλη σε ολόκληρη την πολιτεία Εσπίριτο Σάντο και έχει περίπου 450.000 κατοίκους.

## Οικονομία
Οι αξιοσημείωτες εταιρείες στη Βίλα Βέλια περιλαμβάνουν την *[[Garoto]]*, έναν από τους μεγαλύτερους κατασκευαστές σοκολάτας της Βραζιλίας.

Η περιοχή έχει περάσει πολλά χρόνια έντονης ανάπτυξης ακινήτων και πολλά πολυτελή κτίρια είναι πλέον κοινό θέαμα σε όλες τις κύριες παραλίες της. Ορισμένοι επικριτές υποστηρίζουν ότι αυτή η πρακτική μπορεί να θεωρηθεί ως υπερβολική αστικοποίηση μιας περιοχής με χαμηλό προφίλ, παρά τα οικονομικά οφέλη.

## Φωτογραφίες

Vista de Vila Velha ES com o mar ao fundo.JPG|Άλλη άποψη της πόλης
Favelas em Vila Velha ES.JPG|Ορεινή συνοικία της πόλης
Convento da Penha - Vila Velha - panoramio.jpg|Χριστιανικό Μοναστήρι στην Βίλα Βέλια
Terceira Ponte (2).jpg|Η γέφυρα που συνδέει την Βίλα Βέλια με την Βιτόρια


## Δείτε επίσης
* Εσπίριτο Σάντο
* Αποικισμός της Αμερικής

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Βενέτικο (αποσαφήνιση)

Με το όνομα **Βενέτικο** αναφέρονται οι παρακάτω νησίδες της Ελλάδας:

* Βενέτικο Ηρακλειάς
* Βενέτικο Μεσσηνίας
* Βενέτικο Χίου

αλλά ήταν και παλιότερη ονομασία της Ναυπάκτου.

Κατηγορία:Αποσαφηνίσεις ελληνικών τοπωνυμίων
Μερνεΐτ

Η **Μερνεΐτ** (γράφεται επίσης **Μερινέιτ** και **Μερίτ-Νιθ**) ήταν σύζυγος και αντιβασίλισσα της Αρχαίας Αιγύπτου κατά τη διάρκεια της Πρώτης Δυναστείας. Μπορεί να ήταν κυβερνήτης της Αιγύπτου με βάση διάφορα επίσημα αρχεία. Αν αυτό είναι σωστό, μπορεί να ήταν η πρώτη γυναίκα φαραώ και η παλαιότερη βασίλισσα στην καταγεγραμμένη ιστορία. Η εξουσία της ξεκίνησε γύρω στο 2950 π.Χ. για αόριστο χρονικό διάστημα. Το όνομά της σημαίνει "Αγαπητός από την Νιθ" και η στήλη της περιέχει σύμβολα της αρχαίας Αιγυπτιακής θεότητας. Μπορεί να είναι η κόρη του Ντζερ, προκατόχου του τίτλου του Φαραώ και μάλλον η ανώτερη βασιλική γυναίκα του Ντζετ, επίσης γιου του Ντετ, το οποίο τους έκανε αδέλφια. Το γεγονός αυτό σήμαινε ότι θα ήταν δισέγγονη του Ναρμέρ, πρώτου φαραώ της πρώτης δυναστείας της Αιγύπτου. Επίσης ήταν η μητέρα του Ντεν, διάδοχου του θρόνου. Θάφτηκε στην Αβυδο δίπλα από τους τάφους του συζύγου της και του παιδιού της. Ο τάφος της είναι ο τάφος Y.

## Παραπομπές


Κατηγορία:Φαραώ της 1ης Αιγυπτιακής Δυναστείας
Βενέτικο Ηρακλειάς

Το **Βενέτικο** είναι ακατοίκητη νησίδα των Κυκλάδων. Βρίσκεται ανατολικά της Ηρακλειάς, απέναντι από την παραλία Λιβάδι, προς την κατεύθυνση της Σχοινούσσας και τη νησίδας Οφειδούσσας. Συμπεριλαμβάνεται στις Μικρές Κυκλάδες. Αναφέρεται επίσημα το 2001 να προσαρτάται στην κοινότητα Ηρακλειάς. Μαζί με τους οικισμούς Άγιο Γεώργιο, Ηράκλεια ή Παναγιά και τις νησίδες Μεγάλο και Μικρό Αβελά αποτελούν αποτελούν τη δημοτική ενότητα Ηρακλείας του δήμου Νάξου & Μικρών Κυκλάδων και σύμφωνα με την απογραφή του 2011 δεν κατοικείται.

## Παραπομπές


Κατηγορία:Βραχονησίδες της Ηρακλειάς
Σάο Βισέντε

Το **Σάο Βισέντε** είναι παραθαλάσσια πόλη και δήμος στην πολιτεία του Σάο Πάολο, στη νοτιοδυτική Βραζιλία. Ο πληθυσμός της το 2015 ανερχόταν σε 355.542 κατοίκους και είναι η πρώτη Αμερικανική περιοχή που η Πορτογάλοι εξερευνητές έφτιαξαν έναν μόνιμο οικισμό.

## Ιστορία
Ήταν ο πρώτος μόνιμος πορτογαλικός οικισμός στην Αμερική και η πρώτη πρωτεύουσα της πολιτείας του Σάο Πάολο. Ιδρύθηκε ως το κατάλληλο γεωγραφικό χωριό το 1532 από τον εξερευνητή και καπετάνιο *Martim Afonso de Sousa* ο οποίος ανέπτυξε την πόλη ώστε να κατασκευαστεί ένα λιμάνι και να γίνει η πιο οργανωμένη πόλη της Βραζιλίας τα επόμενα χρόνια. Το πρώτο δημοτικό συμβούλιο ολόκληρης της Αμερικής δημιουργήθηκε δημοκρατικά και εγκαταστάθηκε στο Σάο Βισέντε στις 22 Αυγούστου 1532.

Μια μάχη έλαβε χώρα εδώ στις 3 Φεβρουαρίου 1583, όταν τρία αγγλικά πολεμικά πλοία που εμπορευόταν με τους Πορτογάλους, επιτέθηκαν σε τρεις Ισπανικές γαλέρες. Τα ισπανικά πλοία απωθήθηκαν και υποχώρησαν αφήνοντας μια γαλέρα βυθισμένη ενώ συνολικά 48 άνθρωποι σκοτώθηκαν και 120 τραυματίστηκαν συνολικά.

## Πληθυσμιακή εξέλιξη

## Διάσημοι κάτοικοι
*Ρομπίνιο, ποδοσφαιριστής

## Δείτε επίσης
*Πολιτεία του Σάο Πάολο
*Αποικισμός της Αμερικής

## Παραπομπές

## Εξωτερικοί σύνδεσμοι

Κατηγορία:Πόλεις της Βραζιλίας
Δήμος Νόβατσι

Ο **Δήμος Νόβατσι** ( ) είναι δήμος στο νότιο μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Νόβατσι ονομάζεται επίσης το χωριό στο οποίο βρίσκεται η έδρα του Δήμου Νόβατσι.

## Γεωγραφία
Ο Δήμος Νόβατσι συνορεύει με:
*τον Δήμο Μόγκιλα στα βόρεια
*τον Δήμο Πρίλεπ στα ανατολικά
*τον Δήμο Μπίτολα στα δυτικά
*την Ελλάδα στα νότια.

## Αδελφοποιήσεις
Ο Δήμος Νόβατσι είναι αδελφοποιημένος με:
*  Αλβανία, Δήμος Πούστετς
*  Βουλγαρία, Δήμος Μποροβάν
*  Κροατία, Ντούγκι Ρατ
*  Σλοβενία, Δήμος Χρέλτζιες-Κοζίνα
*  Ουγγαρία, Φάρμος
*  Ελλάδα, Δήμος Κουφαλίων (σήμερα μέρος του Δήμου Χαλκηδόνος)

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας
Κι (θεά)

Η **Κι**, σύμφωνα με τη μυθολογία των Σουμερίων, ήταν η θεά της γης και η κύρια σύζυγος του θεού του ουρανού Αν. Σε κάποιους μύθους, η Κι και ο Αν ήταν αδελφή και αδελφός, απόγονοι του Άνσαρ και της Κίσαρ, προγενέστερες προσωποποιήσεις του ουρανού και της γης.

Με τον σύζυγό της Αν, η Κι γέννησε τους Ανουνάκι, από τους οποίους η πιο σημαντική θεότητα ήταν ο Ενλίλ, θεός του αέρα. Σύμφωνα με τους μύθους, ο ουρανός και η γη ήταν αδιαχώριστοι έως ότου γεννήθηκε ο Enlil, ο οποίος χώρισε τον ουρανό και τη γη σε δύο. Ο Αν πήρε τον ουρανό, ενώ η Κι και ο Ενλίλ πήραν τη γη.

Ορισμένοι μελετητές αμφισβητούν εάν η Κι θεωρούνταν ως θεότητα καθώς δεν υπάρχουν ενδείξεις λατρείας και το όνομα εμφανίζεται μόνο σε περιορισμένο αριθμό κειμένων των Σουμερίων. Ο Samuel Noah Kramer ταυτίζει την Κι με τη θεά Νινχουρσάγκ των Σουμερίων και ισχυρίζεται ότι ήταν αρχικά η ίδια φιγούρα. Αργότερα εξελίχθηκε στη Βαβυλωνιακή και Ακκαδική θεά Άντου, σύζυγο του θεού Αν.

## Πηγές
* Michael Jordan: *Encyclopedia of Gods*, Kyle Cathie Limited, 2002

Κατηγορία:Σουμεριακή μυθολογία
Ζινάιντα Κουπριγιάνοβιτς

Η **Ζινάιντα Αλεξάντροβνα Κουπριγιάνοβιτς** (λευκορωσικά: Зінаіда Аляксандраўна Купрыяновіч, ρωσικά: Зинаида Александровна Куприянович; γ. 17 Σεπτεμβρίου 2002), ευρέως γνωστή με το καλλιτεχνικό **Ζήνα** (**Zena**, λευκορωσικά: Зена, ρωσικά: Зена), είναι Λευκορωσίδα τραγουδίστρια, ηθοποιός και τηλεοπτική παρουσιάστρια. Εκπροσώπησε τη Λευκορωσία στον Διαγωνισμό Τραγουδιού της Eurovision 2019 με το τραγούδι "Like It", το οποίο κατέλαβε την 24η θέση με 31 βαθμούς.

## Καριέρα
Η Κουπριγιάνοβιτς ξεκίνησε την καριέρα της από παιδί με τη μουσική το 2013, συμμετέχοντας στο New Wave Junior 2013 και στο Junior Slavianski Bazaar 2014 στο Vitebsk.

Η Κουπριγιάνοβιτς συμμετείχε στον Λευκορωσικό εθνικό τελικό για τον Παιδικό Διαγωνισμό Τραγουδιού της Eurovision δύο φορές: πρώτη φορά ήταν στον εθνικό τελικό του 2015 όπου τερμάτισε τέταρτη με το τραγούδι "Mir" και η δεύτερη φορά ήταν στον εθνικό τελικό του 2016 όπου τερμάτισε τρίτη με το τραγούδι "Kosmos". Το 2017, τερμάτισε τρίτη στη δέκατη σεζόν του *Fabrika Zvyozd*, τη Ρωσική εκδοχή του *Operación Triunfo*. Μετά από αυτό, η Κουπριγιάνοβιτς ξεκίνησε την καριέρα της στην τηλεοπτική παρουσίαση και συν-παρουσίασε την Junior Eurovision το 2018 στο Μινσκ μαζί με τους Ευγκενί Περλίν και Ελένα Μεράι. Σαν ηθοποιός, έχει δανείσει τη φωνή της στο χαρακτήρα "Μοάνα" από την ομώνυμη ταινία κινουμένων σχεδίων, για τη ρωσική μεταγλώττιση και στο *[[Ralph Breaks the Internet]]*.

Εκπροσώπησε τη Λευκορωσία στον Διαγωνισμό Τραγουδιού της Eurovision 2019 με το τραγούδι "Like It". Το τραγούδι προκρίθηκε στον τελικό όπου κατέλαβε την 24η θέση.

## Δισκογραφία
* "Mir" (2015)
* "Kosmos" (2016)
* "Like It" (2019)

## Φιλμογραφία

## Παραπομπές


## Επιπλέον ιστοσελίδες
* 
* 

Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2019
Like It

Το **"Like It"** είναι ένα τραγούδι ερμηνευμένο από την Λευκορωσίδα τραγουδίστρια ZENA. Εκπροσώπησε τη  στον . Στον τελικό κατέλαβε την 24η θέση με 31 βαθμούς.

## Παραπομπές


Κατηγορία:Τραγούδια στον διαγωνισμό τραγουδιού της Eurovision
Κατηγορία:Διαγωνισμός Τραγουδιού Eurovision 2019
Κέκοβα

thumb|250px|Η Κέκοβα όπως φαίνεται από τα δυτικά
thumb|Ερείπια κάτω από το νερό στις όχθες της Κέκοβας

Η **Κέκοβα**, επίσης **Καράβολα** (Λυκιακά: **[[Δολιχίστη]]** ή **Δολίχη**), είναι ένα μικρό νησί στην Τουρκία, κοντά στο Ντέμρε (Το Ντέμρε είναι η λυκιακή πόλη Μύρα), στην επαρχία Αττάλειας, το οποίο νησί είναι στραμένο προς τα χωριά Σίμηνα (σημερινό Καλέκιοϊ) και Τειμιούσσα (σημερινό Ουτσάιζ). Η Κέκοβα έχει έκταση 4,5 τ.χλμ. και είναι ακατοίκητη. Απέχει 25 χλμ. από το Καστελλόριζο.

## Σημειώσεις


Κατηγορία:Νησιά της Τουρκίας
Κατηγορία:Αττάλεια
Κατηγορία:Τουρκική Ριβιέρα
Κατηγορία:Ενδεικτικός κατάλογος Μνημείων Παγκόσμιας Κληρονομιάς
Say Na Na Na

Το "**Say Na Na Na**" είναι ένα τραγούδι ερμηνευμένο από τον Τούρκο τραγουδιστή, παραγωγό και τηλεοπτικό παρουσιαστή Σερχάτ. Το τραγούδι γράφτηκε από τον ίδιο τον Σερχάτ με την Μέρι Σούζαν Άπλγκεϊτ. Εκπροσώπησε τον Άγιο Μαρίνο στον  στο Τελ Αβίβ και προκρίθηκε στον τελικό, όπου κατέλαβε την 19η θέση, που είναι και η καλύτερη στην ιστορία του Αγίου Μαρίνου στον εν λόγω διαγωνισμό.

## Παραπομπές


Κατηγορία:Τραγούδια στον διαγωνισμό τραγουδιού της Eurovision
Κατηγορία:Διαγωνισμός Τραγουδιού Eurovision 2019
Pali się

Το **"Fire of Love (Pali się)"** είναι ένα τραγούδι από το πολωνικό συγκρότημα Tulia. Εκπροσώπησε την  στον  στο Τελ Αβίβ. Το τραγούδι απέτυχε να προκριθεί στον μεγάλο τελικό του διαγωνισμού.

## Παραπομπές


Κατηγορία:Τραγούδια στον διαγωνισμό τραγουδιού της Eurovision
Κατηγορία:Διαγωνισμός Τραγουδιού Eurovision 2019
Πωλίνα Σμόλοβα

Η **Πωλίνα Σμόλοβα** (λευκορωσικά: Паліна Смолава, **Παλίνα Σμολάβα**) (γεννημένη στις 3 Σεπτεμβρίου 1980 στο Μινσκ τηςΛευκορωσικής ΣΣΔ, Σοβιετική Ένωση) είναι λαϊκή τραγουδίστρια και η εκπρόσωπος της χώρας στο Διαγωνισμό Τραγουδιού Eurovision 2006 με το τραγούδι *Mum*, το οποίο συμμετείχε στον ημιτελικό της Eurovision. Είναι μια από τις πιο γνωστές τραγουδίστριες ποπ στη Λευκορωσία, με πολύ ποιητικά και λυρικά στοιχεία. Η Πωλίνα συμμετέχει σε πολλές συναυλίες και μουσικά φεστιβάλ ποπ σε όλη τη Λευκορωσία και στο εξωτερικό. Κέρδισε το Γκραν Πρι στο Σλαβονικό Παζάρι 2005, ένα μουσικό διαγωνισμό και έλαβε το βραβείο στο Διαγωνισμό για Νέους Καλλιτέχνες.

Η Σμόλοβα ξεκίνησε την καριέρα της στο τραγούδι σε παιδικά συγκροτήματα και αργότερα αποφοίτησε από το τμήμα παραδοσιακού τραγουδιού του Μουσικού Κολλεγίου Γκλίνκα και το Λευκορωσικό Κρατικό Πανεπιστήμιο Πολιτισμού και Τεχνών.

Το 2005, η Πωλίνα έλαβε τον τίτλο *Πολίτης του Μινσκ της Χρονιάς* τίτλο και ψηφίστηκε ως *Έκφραση του Έτους* στα λευκορωσικά μουσικά βραβεία *Τηλεμεταφορά*. Είναι, επίσης κάτοχος του πρώτου βραβείο στο φεστιβάλ Φωνές της Ευρώπης το 2003 και μια σειρά από άλλα βραβεία μουσικής.

Το 2012, η Πωλίνα προσπάθησε να εκπροσωπήσει τη Ρωσία στο Διαγωνισμό Τραγουδιού Eurovision 2012 με το τραγούδι "Michael" για τον Μάικλ Τζάκσον. Η Πωλίνα τερμάτισε έβδομη.

## Εξωτερικοί σύνδεσμοι
* Επίσημη ιστοσελίδα

Κατηγορία:Λευκορώσοι τραγουδιστές
Κατηγορία:Συμμετέχοντες στη Eurovision
Scream (τραγούδι του Σεργκέι Λάζαρεφ)

Το **Scream** είναι ένα τραγούδι ερμηνευμένο από τον Ρώσο τραγουδιστή Σεργκέι Λάζαρεφ. Εκπροσώπησε τη  στον . Προκρίθηκε στον μεγάλο τελικό του διαγωνισμού, κατακτώντας την 3η θέση με 370 βαθμούς.

## Παραπομπές


Κατηγορία:Διαγωνισμός Τραγουδιού Eurovision 2019
Κατηγορία:Τραγούδια στον διαγωνισμό τραγουδιού της Eurovision
Μονή Χρυσοστόμου Νάξου

Η **Μονή Αγίου Ιωάννη Χρυσοστόμου Νάξου** βρίσκεται στη Νάξο των Κυκλάδων και είναι κτισμένη σε λόφο πάνω από την παραλία Γρόττα. Απέχει 2,5 χλμ. βορειοανατολικά της πόλης ή Χώρας της Νάξου και έχει αμφιθεατρική θέα προς τα υπόλοιπα νησιά των Κυκλάδων.

## Ιστορία
Σύμφωνα με την προφορική παράδοση η μονή λειτουργεί συνεχώς από την ίδρυσή της (πιθανολογείται το 1280) με γυναίκες μοναχούς. Θεωρείται το μοναδικό μοναστήρι της Ελλάδας που είναι αφιερωμένο στον Πατέρα και Ιεράρχη της Εκκλησίας, Άγιο Ιωάννη τον Χρυσόστομο.

Σύμφωνα με τον τοπικό λαογράφο Νίκο Κεφαλληνιάδη ως χρονολογία ίδρυσης αναφέρεται το 1606, ενώ νεώτερες χρονολογίες στις επιγραφές των υπερθύρων της μονής μαρτυρούν  διάφορες ανακαινίσεις που έγιναν στα έτη 1753, 1757 και 1777. Η μονή είναι φρουριακού χαρακτήρα, διαθέτει χαμηλή δοκαρόφρακτη πύλη και καταχύτη (λαδοζεματίστρα) από την εποχή των πειρατικών επιδρομών στο Αιγαίο. Στο εσωτερικό της υπάρχει μικρή αυλή με δροσερή πηγή. Αξιόλογα κειμήλια θεωρούνται το ξυλόγλυπτο τέμπλο του μικρού καθολικού με την εικόνα του Αγίου Ιωάννου του Χρυσοστόμου (του 1818) καθώς και τα βιβλία, που είχε αποστείλει ο καταγόμενος από τη Νάξο Άγιος Νικόδημος ο Αγιορείτης στην μητέρα του που μόνασε στη μονή.

Το 1995 η μονή και η γύρω από αυτήν περιοχή σε ακτίνα 500 μ. κηρύχθηκε ως ιστορικό διατηρητέο μνημείο *"που αποτελεί το αναγνωριστικό σημείο για τον επισκέπτη της Χώρας από τη θάλασσα, καθώς είναι κτισμένη στην πλαγιά του βουνού, που υψώνεται πάνω από της ακτές της Γρόττας, εποπτεύοντας ολόκληρη τη Χώρα"*.

## Διοικητικά
Ως οικισμός αναφέρεται επίσημα το 1940 να προσαρτάται στην τότε κοινότητα Νάξου. Σύμφωνα με το σχέδιο Καλλικράτης μαζί με τη Νάξο (Χώρα) και τα Αγκίδια αποτελούν τη δημοτική ενότητα Νάξου που υπάγεται στο δήμο Νάξου & Μικρών Κυκλάδων και σύμφωνα με την απογραφή 2011 έχει πληθυσμό 5 μοναχές.

## Παραπομπές


Κατηγορία:Μοναστήρια στη Νάξο
Ναξος